b"\n_START_ARTICLE_\nEscombreta de v\xc3\xa0ter\n_START_PARAGRAPH_\nUna  escombreta de v\xc3\xa0ter  \xc3\xa9s un estri dissenyat per a la neteja de l'interior del v\xc3\xa0ter. S'utilitza generalment amb el netejador o blanquejador de v\xc3\xa0ter._NEWLINE_L'escombreta de v\xc3\xa0ter s'utilitza en la neteja rutin\xc3\xa0ria de la tassa del v\xc3\xa0ter per\xc3\xb2 tamb\xc3\xa9 per a llevar restes org\xc3\xa0niques adherides a aquesta. Es pot utilitzar per a netejar l'\xc3\xa0rea superior de l'inodor, entorn de la tassa. Tanmateix, no pot ser utilitzada per a netejar a gran profunditat i no ha de ser utilitzada per a torcar el seient de v\xc3\xa0ter. El raspall tamb\xc3\xa9 es pot emprar per a blanquejar l'esmalt._NEWLINE_En moltes cultures es considera descort\xc3\xa8s de netejar les restes biol\xc3\xb2giques de l'inodor sense l'\xc3\xbas de productes de neteja qu\xc3\xadmics, ja que poden potencialment deixar restes en les fibres de l'escombreta._NEWLINE_Una escombreta t\xc3\xadpica de v\xc3\xa0ter consisteix en un m\xc3\xa0nec llarg que disposa en un dels seus extrems d'un aplec de fibres dures situades al voltant d'aquest i que adopten una forma arrodonida a la punta. Avui en dia, les escombretes de v\xc3\xa0ter es fan generalment de pl\xc3\xa0stic, per\xc3\xb2 origin\xc3\xa0riament es van fabricar de fusta amb p\xc3\xa8ls de porc (cerda o p\xc3\xa8ls de cavall, bou, esquirol o teixons. _NEWLINE_L'escombreta es col\xc2\xb7loca normalment en posici\xc3\xb3 vertical dins d'un suport que consisteix a vegades en tubs que amaguen totalment l'estri. En la cambra de bany, se situa en un lloc discret allunyat dels ulls del visitant, generalment en la part lateral i posterior de l'excusat.\n_START_SECTION_\nEscombreta el\xc3\xa8ctrica\n_START_PARAGRAPH_\nUn escombreta el\xc3\xa8ctrica de v\xc3\xa0ter \xc3\xa9s un estri que presenta algunes difer\xc3\xa8ncies respecte a una escombreta original. Les fibres se subjecten al rotor d'un motor que funciona de manera similar a un raspall de dents el\xc3\xa8ctric. La font d'alimentaci\xc3\xb3 es connecta sense cap contacte amb el metall via inducci\xc3\xb3 electromagn\xc3\xa8tica._NEWLINE_En els darrers anys, hi ha hagut un canvi general en el disseny d'escombretes de v\xc3\xa0ter fabricant raspalls ergon\xc3\xb2mics. Ampliacions futures del disseny inclouen suports innovadors que es tanquin al voltant de l'extrem de fibres, de manera que prevenen l'emanaci\xc3\xb3 d'olors, g\xc3\xa8rmens i altres subst\xc3\xa0ncies."